Врз основа на член 21 од Законот за просторно и урбанистичко планирање (Сл. весник на РМ бр. 199/14, 44/15, 193/15, 31/16, 163/16, 64/18 и 168/18) Градоначалникот на Општина Аеродром - Скопје распишува

**Ј А В Е Н   П О В И К**


**за доставување иницијативи за изработка на**

**урбанистички планови**

Јавниот повик се распишува во согласност со член 21 од Законот за просторно и урбанистичко планирање (Сл. весник на РМ бр. 199/14, 44/15, 193/15, 31/16, 163/16, 64/18 и 168/18) во првиот квартал од 2020 година.

* **Јавниот повик ќе трае од 30.04.2020 год. до 30.05.2020 год.**
* **Јавниот повик ќе биде објавен на веб страницата на Општина Аеродром** [**www.aerodrom.gov.mk**](http://www.aerodrom.gov.mk)**, на огласната табла во Општината, во информацискиот систем е-урбанизам и во еден дневен весник.**
* **Секое заинтересирано правно и физичко лице во текот на јавниот повик може да достави иницијатива за изработка и донесување урбанистички планови од член 7 став (1) точка 2 алинеи 1, 2, 3 и 4 од Законот за просторно и урбанистичко планирање.**
* **Предмет на иницијатива може да биде донесување нов урбанистички план, изменување и дополна на постоечки урбанистички план или урбанистичко планска документација.**
* **Заинтересираните правни и физички лица иницијативите може да ги достават во писмена форма во архивата на Општина Аеродром или во електронска форма преку информацискиот систем е-урбанизам во предвидениот рок.**
* **За доставените иницијативи подносителите ќе бидат информирани во писмена форма или во електронска форма преку информацискиот систем е-урбанизам во рок од 15 работни дена од истекот на рокот за доставување на иницијативите.**
* **Прифатените иницијативи од јавниот повик ќе бидат вградени во Програмата за изработка на урбанистички планови на територија на Општина Аеродром за 2020 година и 2021 година.**

**Средствата за изготвување на потребната документација за прифатените иницијативи треба да ги обезбедат правните или физичките лица кои се поднесители на иницијативите.**

****

**ГРАДОНАЧАЛНИК**

**НА ОПШТИНА АЕРОДРОМ**

**Златко Марин**